
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 22 din 14.08.2017

Au participat membrii Consiliului de Observatori: 
Nicolae SPĂTARU, Lilia GUREZ, Stela Nistor, Vitalie ȚAPEȘ, Marina ȚURCAN,

Alexandru Vasilachi,  Veaceslav Vlad.
A asistat:
Veaceslav Gheorghișenco, director Radio;
Victor Buţu, șef Serviciu juridic.
Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 6 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” - 6 voturi (N. Spătaru, L. Gurez, S. Nistor, V. Țapeș, A. Vasilachi, V. Vlad).
Președintele Consiliului de Observatori, dl Nicolae Spătaru, a supus votului următoarea ordine de zi:
1. Examinarea dosarelor de participare la concursul pentru funcția de director al televiziunii publice.
2. Examinarea cererii AO „Asociația pentru Dezvoltarea Culturii și Protecției Drepturilor de Autor și Conexe „APOLLO”.
3. Diverse.

S-a votat: ”PRO” – 6 voturi (N. Spătaru, L. Gurez, S. Nistor, V. Țapeș, 
A. Vasilachi, V. Vlad).
În ședință a intrat dna Marina Țurcan.

Se pune în discuție chestiunea cu nr. 1 - Examinarea dosarelor de participare la concursul pentru funcția de director al televiziunii publice.
Preşedintele Consiliului de Observatori, dl Nicolae Spătaru, a prezentat membrilor consiliului dosarele celor trei participanți la concursul pentru funcția de director al televiziunii publice.
Membrii Consiliului de Observatori au examinat fiecare dosar în parte și au constatat faptul că cele trei dosare întrunesc exigențelor stabilite de Regulamentul ad-hoc cu privire la concursul pentru funcţia de director al televiziunii publice a  Companiei „Teleradio-Moldova”.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:
1. Se aprobă dosarele participanților la concursul pentru funcția de director al televiziunii publice a Companiei „Teleradio-Moldova”.
2. Hotărârea intră în vigoare în ziua adoptării.

S-a votat: „PRO” - 7 voturi (N. Spătaru, L. Gurez, S. Nistor, V. Țapeș, M. Țurcan, A. Vasilachi, V. Vlad).
Dl Nicolae Spătaru a cerut membrilor consiliului să propună data pentru desfășurarea concursului.

Totodată, dl Spătaru, a adus la cunoștința membrilor că în adresa Consiliului de Observatori a venit o cerere din partea unui concurent care solicită ca ziua concursului să nu fie stabilită în perioada 18-26 august, pe motiv că va fi plecat din țară.
Dna Lilia Gurez a propus data de 17 august.

S-a pus la vot desfășurarea concursului pe data de 17 august:
S-a votat: „PRO” – 2 voturi (L. Gurez, V. Țapeș).

Dl Nicolae Spătaru a propus data de 28 august, ora 11:00.
S-a pus la vot desfășurarea concursului pe data de 28 august, ora 11:00:

S-a votat: „PRO” – 5 voturi (N. Spătaru, S. Nistor, M. Țurcan, A. Vasilachi, 

V. Vlad).
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:
1. Concursul pentru funcția de director al televiziunii publice a Companiei „Teleradio-Moldova” se va desfășura la data de 28 august, începând cu ora 11:00.
2. Hotărârea intră în vigoare în ziua adoptării.
S-a votat: „PRO” - 5 voturi (N. Spătaru, S. Nistor, M. Țurcan, 

A. Vasilachi, V. Vlad);

„CONTRA” – 2 voturi (L. Gurez, V. Țapeș).

Se pune în discuție chestiunea cu nr. 2 - Examinarea cererii AO „Asociația pentru Dezvoltarea Culturii și Protecției Drepturilor de Autor și Conexe „APOLLO”.
În ședință a fost invitat șeful Serviciului juridic, dl Victor Buțu.

Membrii Consiliului de Observatori au examinat cererea AO „Asociația pentru Dezvoltarea Culturii și Protecției Drepturilor de Autor și Conexe „APOLLO”. 
Dl Buțu și membrii Consiliului de Observatori au pregătit un draft al scrisorii de răspuns pentru AO „Asociația pentru Dezvoltarea Culturii și Protecției Drepturilor de Autor și Conexe „APOLLO”.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se aprobă scrisoarea de răspuns pentru AO „Asociația pentru Dezvoltarea Culturii și Protecției Drepturilor de Autor și Conexe „APOLLO”.
2. Hotărârea intră în vigoare în ziua adoptării.
S-a votat: „PRO” - 5 voturi (N. Spătaru, S. Nistor, M. Țurcan, 
A. Vasilachi, V. Vlad);
„CONTRA” – 2 voturi (L. Gurez, V. Țapeș).

Durata şedinţei: 14:00-16:00
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

